Iacobus Anquetil
Iacobus, vulgo Jacques, Anquetil (natus Mont-Saint-Aignan in oppido Normandiae die 8 Ianuarii 1934; mortuus cancro stomachi Rothomagi die 18 Novembris 1987), agnomine Maître Jacques ('Magister Iacobus') notus, fuit professionalis birotarius Francicus, primus qui Circuitum Franciae quinquies vicit, annis 1957 et ab 1961 ad 1964. Cuius victoriae in cursibus stationum sicut in Circuitu Franciae reportatae facultate rara solum vehendi contra horologium in certaminibus temporis singulorum innitebantur, qua pro causa agnomine Monsieur Chrono ('Dominus Temporis') appellabatur.

Anquetil primus fuit qui omnes tres Circuitus Grandes vicit, inter quos, praeter Circuitum Franciae, Circuitus Italiae bis (annis 1960 et 1964), ac Circuitus Hispaniae semel (1963).

Bibliographia
Fournel, Paul. 2017. Anquetil, Alone: The legend of the controversial Tour de France champion. Londinii: Profile Books. ISBN 978-1-78283-298-0. Google Books.
Howard, Paul. 2008. Sex, Lies and Handlebar Tape: The Remarkable Life of Jacques Anquetil, the First Five-Times Winner of the Tour de France. Edimburgi: Mainstream Publishing. ISBN 978-1-84596-301-9. Google Books.
Yates, Richard. 2001. Master Jacques: The Enigma of Jacques Anquetil. Norviciae Britanniarum Regni: Mousehold Press. ISBN 978-1-874739-18-0. Google Books.

Nexus externi

De Iacobo Anquetil apud Cycling Archives.
De Iacobo Anquetil apud Cycling Ranking.

Birotarii Francici
Birotarii Circuitus Franciae
Birotarii Circuitus Hispaniae
Birotarii Circuitus Italiae
Cancer
Incolae Normanniae
Olympionicae
 
Qui Circuitum Franciae vicerunt
Qui Circuitum Italiae vicerunt
Qui stationem in Circuitu Franciae vicerunt
Qui stationem in Circuitu Hispaniae vicerunt
Qui stationem in Circuitu Italiae vicerunt